Venus, Sharapova pak mekaar in Aus | Nuus24
Melbourne – Venus Williams het haar tweederonde-kragmeting by die Australiese Ope in Melbourne gemaklik gewen toe sy Alize Cornet van Frankryk Woensdag met 6-3, 6-3 verslaan het.Die 25ste gekeurde Amerikaner se oorwinning beteken dat tennisgeesdriftiges Vrydag na 'n stryd tussen Williams en Maria Sharapova in die derde ronde kan uitsien.Sharapova het haar eerste twee opponente in Melbourne albei met 6-0, 6-0 verslaan.Williams het die afgelope twee jaar met beserings en siekte gesukkel en teruggesak op die wêreldranglys, maar haar spelpeil het intussen aansienlik verbeter.Vir die jongste sportnuus volg Nuus24Sport op Twitter.